CELEX: 62012TN0037
Language: lt
Date: 2012-01-25 00:00:00
Title: Byla T-37/12: 2012 m. sausio 25 d. pareikštas ieškinys byloje Advance Magazine Publishers prieš VRDT — Eduardo López Cabré (TEEN VOGUE)

10.3.2012   
            
            
               LT
            
            
               Europos Sąjungos oficialusis leidinys
            
            
               C 73/30
            
         2012 m. sausio 25 d. pareikštas ieškinys byloje Advance Magazine Publishers prieš VRDT — Eduardo López Cabré (TEEN VOGUE)
   
   (Byla T-37/12)
   2012/C 73/59
   Kalba, kuria surašytas ieškinys: anglų
   
      Šalys
   
   
      Ieškovė: Advance Magazine Publishers, Inc. (Niujorkas, Jungtinės Valstijos), atstovaujama baristerio T. Alkin
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Eduardo López Cabré (Barselona, Ispanija)
   
      Reikalavimai
   
   
               —
            
            
               Panaikinti 2011 m. lapkričio 22 d. Vidaus rinkos derinimo tarnybos (VRDT) ketvirtos apeliacinės tarybos sprendimą byloje R 1763/2010-4 tiek, kiek jis susijęs su anksčiau registruotu prekės ženklu pagrįstu protestu; ir
            
         
               —
            
            
               priteisti iš atsakovės ieškovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „TEEN VOGUE“, skirtas, be kita ko, 18 klasės prekėms — Bendrijos prekių ženklo paraiška Nr. 5265517
   
      Prekių ženklo ar žymens, kuriuo remtasi per protesto procedūrą, savininkas: Kita procedūros Apeliacinėje taryboje šalis
   
      Prekių ženklas ar žymuo, kuriuo remiamasi: žodinio prekių ženklo „VOGUE“ Ispanijos prekių ženklo registracija Nr. 496371 18 klasės prekėms; vaizdinio prekių ženklo „VOGUE moda en lluvia“ Ispanijos prekių ženklo registracija Nr. 2153619 18 klasės prekėms; žodinio prekių ženklo „VOGUE“ Bendrijos prekių ženklo registracija Nr. 2082287 18 klasės prekėms
   
      Protestų skyriaus sprendimas: iš dalies atmesti Bendrijos prekių ženklo paraišką
   
      Apeliacinės tarybos sprendimas: atmesti apeliaciją
   
      Ieškinio pagrindai: Tarybos reglamento Nr. 207/2009 43 straipsnio 2 dalies ir (arba) Komisijos reglamento (EB) Nr. 2868/95 22 straipsnio 3 dalies bei Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba, pirma, padarė teisės klaidą nusprendusi, jog protestą pareiškusio asmens įrodymai, „nagrinėjami kaip visuma“, buvo pakankami, kad įrodytų ankstesnio prekių ženklo naudojimą, ir, antra, klaidingai konstatavo, jog egzistavo galimybė supainioti prašomą įregistruoti prekių ženklą ir prekių ženklą, kuriuo grindžiamas protestas